Vilniaus Sietuvos progimnazija

Vilniaus „Sietuvos“ progimnazija – dieninė mokykla Vilniuje, Taikos g. 47, vykdanti pradinio, pagrindinio mokymo programas lietuvių kalba. Įstaigos kodas 190008784. Steigėjas Vilniaus miesto savivaldybės taryba.

Istorija 
1983 m. rugpjūčio 17 d. įsteigta Vilniaus 54-oji vidurinė mokykla. Projekto autorius Sigitas Kuncevičius. Mokyklą statė Vilniaus statybos namų kombinatas (darbų vykdytojas Gintaras Brundza). 1993 m. spalio 17 d. mokyklai suteiktas „Sietuvos“ vardas. 2013 m. birželio 5 d. mokyklos struktūra pertvarkyta suteikiant progimnazijos statusą.

Mokyklos direktoriai 
 1983–1986 m. Vaclovas Graželis
 1986–1993 m. Vidmantas Vansavicius
 nuo 1993 m. Antanas Grauslys
 Birutė Valkaitienė
 Daina Valackienė

Žymūs mokiniai 
 Rūta Krasauskienė, pedagogė, Vilniaus Žemynos gimnazijos direktorė
 Genadijus Mackelis, diplomatas
 Rimantė Valiukaitė, aktorė
 Marijonas Mikutavičius, dainininkas, dainų autorius, žurnalistas, TV scenaristas
 Gabrielius Liaudanskas-Svaras, hip-hopo dainininkas, „G&G Sindikato” lyderis
 Rasa Krasauskaitė-Jakilaitienė, žurnalistė, LNK „Žinių“ „Verslo“ rubrikos vedėja
 Edita Daniūtė, standartinių ir Lotynų Amerikos šokių Lietuvos čempionė (1993)
 Egidijus Dragūnas, vienos iš pirmųjų Lietuvos repo stiliaus grupės „SEL“ įkūrėjas
 Rimantas Kaukėnas, krepšininkas
 Benediktas Januševičius, poetas

Mokyklos svetainė 
Pirmoji mokyklos interneto svetainė buvo sukurta 2004 metais. Jos kūrėjas – Gediminas Mazrimas. 2006 m. mokykla įsigijo savo vardo internetinį adresą – www.sietuva.lt. 2009 m. atnaujinta mokyklos svetainė – pakeistas dizainas, turinio valdymo sistema. Pakeitimus atliko Edmundas Jankauskas. 2010 m. mokykla pirmą kartą dalyvauja švietimo portalo Tinklas.lt (VšĮ „Švietimo tinklas“) inicijuotame kasmetiniame 11-ajame Lietuvos mokyklų interneto svetainių konkurse. Jame laimėjo „Tautos svetainės 2010“ nominaciją.

Nuorodos 
 Mokyklos svetainė

Lietuvos progimnazijos
Sietuvos